SET ภาคบ่ายดิ่งต่อ! เสี่ยงหลุดแนวรับ 1,280 จุด วิตกสงครามสหรัฐ-จีนฉุดซ้ำเติมศก.
SET ภาคบ่ายดิ่งต่อ เสี่ยงหลุดแนวรับ 1,280 จุด วิตกสงครามสหรัฐ-จีนฉุดซ้ำเติมศก.
SET ภาคบ่ายดิ่งต่อ เสี่ยงหลุดแนวรับ 1,280 จุด วิตกสงครามสหรัฐ-จีนฉุดซ้ำเติมศก.
22 พ.ค. 2563

ผู้สื่อข่าวรายงานว่า ดัชนีตลาดหุ้นล่าสุด เมื่อเวลา 14.52 น. อยู่ที่ 1,288.09 จุด ลดลง 32.60 จุด หรือ 2.47%     
โดย นายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) กล่าวว่า ตลาดหุ้นไทยในช่วงบ่ายนี้ปรับตัวลงกว่า 30 จุด เป็นไปในทิศทางเดียวกับตลาดต่างประเทศ โดยตลาดหุ้นในภูมิภาคเอเชียต่างติดลบ เช่นเดียวกับตลาดในยุโรปที่เทรดบ่ายนี้ก็ติดลบด้วยเช่นกัน รับแรงกดดันจากสถานการณ์ระหว่างจีน และสหรัฐฯ
ทั้งนี้ วุฒิสภาสหรัฐผ่านร่างกฎหมายซึ่งอาจทำให้บริษัทสัญชาติจีนที่จดทะเบียนซื้อขายในตลาดหุ้นสหรัฐถูกถอดออกจากตลาด และทางประธานาธิบดีสหรัฐ โดนัลด์ ทรัมป์ ออกมาขู่ว่าสหรัฐจะตอบโต้จีนอย่างรุนแรง หากจีนออกกฎหมายความมั่นคงในฮ่องกงเพื่อจัดการกับกลุ่มผู้ชุมนุมประท้วง ทำให้เกิดความกังวลความขัดแย้งทางการค้าระหว่างสหรัฐฯ และจีน จะตึงเครียดขึ้น และเป็นการซ้ำเติมเศรษฐกิจไปอีก
พร้อมให้แนวรับ 1,280 จุด ส่วนแนวต้าน 1,310 จุด
 
 